**MTK:n avaintavoitteet 2016**

**Avaintavoite 1. Biotalous edellyttää kannattavia maaseudun elinkeinoja ja vähemmän sääntelyä**

Järjestön yhteiset toimenpiteet:

Avaintavoitteella vaikutamme jäsenlähtöisesti biotalouden toimintaedellytyksiin politiikan eri aloilla. Vahvistamme biotalouden perustana olevaa, yksityisen viljelijän ja metsänomistajan maaomaisuutta koskevaa omistusoikeuden suojaa kanssakäymisessä viranomaisten, kuntasektorin sekä järjestöjen kanssa. Vaikutamme siihen, että biotalouden kehittymistä hidastavaa hallinnollista taakkaa kevennetään uuden hallitusohjelman mukaisesti. Edistämme biotaloutta osallistumalla kehityshankkeisiin ja viestimällä maaseudun elinkeinoista ja biotalouden tarjoamista kasvumahdollisuuksista.

Keskusliiton toimenpiteet:

* Viestimme Suomen mahdollisuuksista biotalousinvestointien potentiaalisena kohteena niin kotimaassa kuin kansainvälisesti. Edistämme ja tuemme aktiivisesti metsä-, ja ruokabiotalouden sekä bioenergian uusien investointien suunnittelua ja toteutusta.
* Vaadimme biotalousvaikutusten (maaseutuvaikutusten) arvioinnin sisällyttämistä kaavaselvityksiin ja julkisiin investointisuunnitelmiin (nykyisin edellyttävien ympäristövaikutusten arvioinnin lisäksi).
* Vaadimme poliittisessa vaikuttamisessa kannusteita maatalous-biomassan kestävään käyttöön ja maan tuottavuuden lisäämiseen.
* Vaadimme säädösvalmistelulta, että sääntelyn perusteiksi ei oteta muita kuin ilmasto- ja maaperäoloihimme soveltuvia, kustannustehokkaita ja tilatasolla toimivia toimenpiteitä.
* Toimimme yhteistyössä MTK-liittojen, MTK-yhdistysten ja MHY:sten kanssa ympäristöasioihin ja maankäyttöön liittyvässä edunvalvonnassa. Aktivoimme jäsenkuntaamme vaikuttamaan kuntatasolla.
* Osallistumme normien purkutalkoisiin yrittäjyyttä rajoittavan hallinnon keventämiseksi sekä yrittäjien oikeudellisen aseman parantamiseksi.
* Vahvistamme maatilajäsentemme yrittäjäosaamista jatkamalla työnantajakoulutusta yhdessä MTK-liittojen kanssa.
* Vahvistamme kumppanuuksia EU-vaikuttamisessa.
* Tuomme lainsäädäntövalmisteluun ja tutkimustoimintaan käytännön toimijan näkökannat.
* Edistämme tutkimuksen sovellettavuutta käytäntöön. Verkostoimme tutkijoita ja viljelijöitä yhteistyöhön.
* Edistämme bioteknologian mahdollisuuksien tutkimusta ja käyttöönottoa.
* Edistämme puumarkkinoiden toimintaa uusien biotalousinvestointien aikaansaamiseksi.

MTK-liiton toimenpiteet:

* Viestimme ja esittelemme eri foorumeilla *esimerkkejä* biotalouteen perustuvasta kasvusta ja investoinneista. Vahvistamme jäsentemme elinkeinojen menestystä ja huoltovarmuutta.
* Esitämme *biotalousvaikutusten* (maaseutuvaikutusten) arvioinnin sisällyttämistä alueellisiin kaavahankkeisiin.
* Tuomme lainsäädäntövalmistelua varten esimerkkejä biotalouden kehittymistä hidastavista normeista ja epätarkoituksenmukaisista hallintokäytännöistä.
* Huolehdimme jäsentemme maatalous- ja maaseutuelinkeinojen näkökohtien esille tuomisesta alueellisella tasolla valtion aluehallintoa uudistettaessa.
* Vahvistamme *jäsentemme yrittäjäosaamista jatkamalla työnantajakoulutusta* yhdessä keskusliiton kanssa.

MTK-yhdistyksen toimenpiteet:

* Edistämme biotalouteen perustuvaa kasvu- ja hyvinvointinäkökulmaa, muun muassa paikallisen tason investointeja suunniteltaessa.
* Seuraamme kaavahankkeiden etenemistä ja vaikutamme niihin jäsenten etujen mukaisesti. Ajamme kaavoitusratkaisuja, jotka eivät rajoita maanomistajien oikeutta käyttää maitaan kestävän biotalouden harjoittamiseen.
* Kannustamme jäseniämme kehittämään yrittäjyysosaamistaan osallistumalla liiton ja keskusliiton yhteisesti järjestämään työnantajakoulutukseen.

Metsänhoitoyhdistyksen toimenpiteet:

* Seuraamme kaavahankkeiden edistymistä ja vaikutamme niihin jäsenten etujen mukaisesti. Ajamme kaavoitusratkaisuja, jotka eivät rajoita maanomistajien oikeutta käyttää maitaan kestävän biotalouden harjoittamiseen.
* Edistämme biotalouteen perustuvaa kasvu- ja hyvinvointinäkökulmaa julkisia investointeja suunniteltaessa, kuten esimerkiksi energialaitoshankkeissa.

**Avaintavoite 2. Maaseudun elinkeinot vaativat toimivat markkinat**

Järjestön yhteiset toimenpiteet:

Avaintavoitteella tehostamme markkinaedunvalvontaa järjestön kaikilla tasoilla. Vaikutamme markkinoiden toimintaa ohjaavaan lainsäädäntöön ja käytäntöihin viljelijöiden ja metsänomistajien aseman vahvistamiseksi jalostusketjussa. Keräämme, analysoimme ja jaamme markkinainformaatiota jäsentemme elinkeinoista ja tuotamme yhdessä ajankohtaista markkinatietoa jäsentemme käyttöön. Tarjoamme jäsenten tarpeita vastaavaa koulutusta markkinaosaamisen kehittämiseksi. Vahvistamme viestintää kuluttajille tuottajan sekä metsänomistajan asemasta markkinoilla.

Keskusliiton toimenpiteet:

* Osallistumme tuottajaorganisaatioiden lainsäädäntövalmisteluun tavoitteena viljelijöiden neuvotteluasemaa parantava ja yhteistyötä mahdollistava lainsäädäntö.
* Hankimme uutta markkinatietoa eri lähteistä ja analysoimme sitä helpottaaksemme jäsenten työtä markkinoiden seuraamisesta. Kehitämme jäsenverkko Repun markkinatietojärjestelmää ja sen analyysityökaluja.
* Osallistumme jäsenten tuotteiden ja palveluiden suoramyyntiä helpottavien ratkaisujen tuottamiseen. Edistämme maatilojen välistä *viljakauppaa.*
* Suunnittelemme ja toteutamme liittojen käyttöön koulutusmoduuleita mm. sopimusasioista, kilpailutuksista ja markkinointiosaamisesta.
* Tuotamme liitoille ja yhdistyksille materiaalia kuntapäättäjävaikuttamisen tueksi, esimerkiksi elintarvikelainsäädännön soveltamisesta ja julkisista hankinnoista.
* Edistämme suomalaisen ruuan menekkiä tuotantotapojen vastuullisuutta ja kotimaisuutta korostamalla.
* Olemme mukana elintarvikevientihankkeissa ja suomalaisen ruuan brändäyksessä.
* Järjestämme kuluttajakampanjan ravintola- ja ruokapalveluruuan alkuperän selvittämiseksi
* Otamme kuluttajaviestinnän painopisteeksi positiivisen ammattiylpeyden. Luomme suomalaiselle, vastuulliselle alkutuotannolle vahvempaa brändiä.
* Rakennamme yhteistyössä muiden puumarkkinaosapuolen kanssa uuden sähköisen puumarkkinaportaalin.
* Kehitämme kuukausittaista puumarkkinabarometriä ja hyödynnämme sen tuottamaa tietoa toiminnassamme ja viestinnässä.

MTK-liiton toimenpiteet:

* Edistämme suomalaisen ruuan menekkiä korostamalla viestinnässä tuotantotapojen vastuullisuutta ja kotimaisuutta.
* Otamme kuluttajaviestinnän painopisteeksi positiivisen ammattiylpeyden. Luomme suomalaiselle, vastuulliselle alkutuotannolle vahvempaa brändiä.
* *Toteutamme yhteistyössä keskusliiton kanssa koulutusta jäsenille sopimusasioista, kilpailutuksista ja markkinointiosaamisesta.*
* Tarjoamme yhdistysten käyttöön järjestön materiaalia kuntapäättäjävaikuttamiseen, esimerkiksi elintarvikelainsäädännön soveltamiseen ja julkisiin hankintoihin.

MTK-yhdistyksen toimenpiteet:

* Otamme kuluttajaviestinnän painopisteeksi positiivisen ammattiylpeyden ja kotimaisuuden. Luomme suomalaiselle, vastuulliselle alkutuotannolle vahvempaa brändiä.
* Toteutamme kuntapäättäjävaikuttamista muun muassa julkisiin hankintoihin liittyen.
* Kannustamme jäseniä kehittämään osaamistaan sopimusasioissa, kilpailutuksissa ja markkinointiosaamisessa.

MHY-yhdistyksen toimenpiteet:

* Toimitamme kattavasti puumarkkinainformaatiota Repun hintatietojärjestelmään.
* Vastaamme kattavasti kuukausittaisiin puumarkkinabarometrikyselyihin.
* Välitämme aktiivisesti puumarkkinainformaatioita jäsenillemme.
* Tarjoamme metsänomistajille aktiivisesti puukauppapalveluita, joihin kuuluu kilpailutus ja katkonnan seurannan hyödyntäminen.

**Avaintavoite 3. Vahvistuva maaseutuelinkeinojen järjestö**

Järjestön yhteiset toimenpiteet:

Avaintavoitteen toimilla lisäämme järjestön vaikuttavuutta sekä jäsenten tyytyväisyyttä järjestön tarjoamiin palveluihin. Vahvistamme jäsenhankintaa, aktiivista yhteydenpitoa jäseniin ja tarjoamme järjestön uudistetun palvelulupauksen mukaisia palveluita. Luomme yhdistysten toiminnalle ja niiden taloudelle yhteiset suuntaviivat tulevaisuuteen. Välitämme tietoa yhdistystoiminnan hyviksi havaituista käytännöistä. Kehitämme yhdistysaktiivien osaamista ja tuemme järjestön palveluilla ”yhdistysrutiinien” hoitamista. Toimimme yhteistyöhakuisesti järjestön kaikilla tasoilla. Valmistaudumme MTK 100 –juhlavuoteen ja tulevaan liittokokoukseen laatimalla yhdessä ja avoimesti järjestön tulevaisuusasiakirjan.

Keskusliiton toimenpiteet:

* Kehitämme järjestön toimintatapoja ja osallistamme luottamus- ja toimihenkilöitä osallistumaan aktiivisesti edunvalvonnan ajankohtaisten kysymysten valmisteluun.
* Kehitämme määrätietoisesti toimintamalleja, jotka lisäävät eri tuotantosuuntien ja organisaation eri osien yhteistyötä ja keskinäistä ymmärrystä
* Kehitämme yhteistyössä kentän kanssa keskusliiton ja alueellisten valiokuntien toimintaa.
* Kehitämme keskusliiton toimintaa ja organisaatiota vastaamaan aiempaa paremmin muuttuvaa jäsenistöä ja toimintaympäristön muutoksesta aiheutuvia haasteita.
* Tuotamme tukipalveluita jäsenhankintaa ja jäsenten palvelua varten (esim. tervehdys uudelle jäsenelle, rahoituksen järjestyessä: sähköinen jäsenkortti )
* Järjestämme MTK-yhdistyksille ”Vuoden helmi”-kilpailun ja metsänhoitoyhdistyksille Vuoden MHY –kilpailun.
* Kehitämme sähköisiä uutiskirjepalveluita ja teemme suunnitelman Repun sähköisten jäsenpalveluiden kehittämisestä.
* Uudistamme Salkku-intranetin. Kehitämme tietotyövälineiden käytön osaamistamme.
* Osallistumme vuoden 2016 syksyllä järjestettävien mhy-valtuustovaalien järjestelyihin.
* Tuotamme metsänhoitoyhdistysten valtuustojen koulutusmateriaalia muun muassa verkkokoulutusta varten.

MTK-liiton toimenpiteet:

* Osallistumme aktiivisesti järjestön toimintamallien kehittämiseen, jotka lisäävät eri tuotantosuuntien ja organisaation eri osien yhteistyötä ja keskinäistä ymmärrystä.
* **Edistämme mhy-kentän ja tuottajayhdistysten yhteistyötä**
* **Kehitämme liiton sisäistä yhtenäisyyttä ja yhteishenkeä**
* **Määrittelemme liiton tulevaisuuskuvan ja keskeiset tehtävät**
* Kehitämme valiokuntien työskentelyä ja yhteistoimintaa.
* Aktivoimme ja kehitämme yhdistystoimintaa järjestön sisäisessä yhteistyössä hyviksi havaittujen toimintamallien mukaisesti.
* *Kehitämme systemaattisesti toimi- ja luottamushenkilöiden osaamista.*
* Olemme mukana MTK 100-juhlavuoden valmisteluissa ja järjestön tulevaisuusasiakirjan laatimisessa.

MTK-yhdistyksen toimenpiteet:

* Toteutamme aktiivisesti jäsenhankintaa sekä kehitämme jäsenpalveluita ja yhteydenpitoa jäseniin uudistetun jäsenpalvelulupauksen mukaisesti.
* Kehitämme osaamistamme ja otamme käyttöön järjestötoiminnan hyviä käytäntöjä.
* Tiivistämme yhteistyötä metsänhoitoyhdistysten kanssa.
* Valmistaudumme MTK 100-juhlavuoteen ja osallistumme järjestön tulevaisuusasiakirjan laatimiseen.

MHY-yhdistyksen toimenpiteet:

* Toteutamme aktiivisesti jäsenhankintaa ja pidämme tiiviisti yhteyttä jäseniin.
* Osallistumme aktiivisesti alueellisten metsävaliokuntien työskentelyyn.
* Tiivistämme yhteistyötä alueellisten tuottajaliittojen ja paikallisten tuottajayhdistysten kanssa ja tarjoamme heille hallinto- yms. palveluita.
* Olemme mukana MTK 100-juhlavuoden valmisteluissa ja osallistumme järjestön tulevaisuusasiakirjan laatimiseen.